

**STRATEŠKI PLAN 2018. – 2022.**

sa akcionim planom za period 2018. – 2019.

TUZLA, 2018.

**SADRŽAJ**

Uvodna riječ

Nacionalni i lokalni dokumenti značajni za izradu Strateškog plana VMGT

1. STRATEŠKI PLAN VMGT U KONTEKSTU OMLADINSKOG SEKTORA
   1. Šta je strateški plan i njegova funkcija
   2. Potreba za izradom Strateškog plana VMGT
2. ANALIZA POLOŽAJA MLADIH  I OMLADINSKOG SEKTORA GRADA TUZLA
   1. Ključne oblasti djelovanja mladih
   2. Pregled stanja omladinskog sektora na području Grada Tuzla
   3. Procjena kapaciteta omladinskih organizacija (fact sheet)
   4. SWOT analiza
   5. Strateški izazovi
3. STRATEŠKE ODREDNICE
   1. Vizija
   2. Misija
   3. Vrijednosti
   4. Strateški ciljevi
   5. Definicija korisnika
   6. Strateški akcioni plan (tabela koja sadrži mjera, indikator, aktivnosti, vrijeme realizacije, nosioc, resursi i izvori finansiranja)
4. PRAĆENJE REALIZACIJE STRATEŠKOG PLANA

**UVODNA RIJEČ**

Evropska povelja o učešću mladih u životu na općinskom i regionalnom nivou iz 1992. godine naglašava važnost kreiranja lokalnih politika prema mladima. Nažalost, Bosna i Hercegovina je jedna od rijetkih zemalja Evrope koja još uvijek nema državnu omladinsku politiku, niti jedinstveno državno Ministartstvo za omladinu.

Situacija po pitanju postojanja omladinskih politika na entitetskim nivoima vlasti je znatno bolja nego je to bilo 2008. godine. Naime, u RS-u, pored Zakona o omladinskom organizovanju, postoji i Omladinska politika RS, te Ministarstvo porodice, omladine i sporta koje tretira pitanja mladih unutar institucija sistema i u jasnije definisanoj saradnji sa NVO-ima. Mladi u Federaciji BiH su također u boljem položaju danas nego 2008. godine, s obzirom da je 22.04.2010. godine usvojen Zakon o mladima FBIH te je Ministarstvo kulture i sporta FBiH zaduženo za izradu politika prema mladima i finansiranje omladinskih projekata. Od 2012. godine Ministarstvo kulture i sporta FBiH raspisuje javne pozive u okviru kojih se kroz transfer za mlade podržavaju projekti omladinskih organizacija koje su registrovane u skladu sa Zakonom o mladima FBiH. Dodatno, bitno je istaći da je u 2016. godini izrađen Nacrt Strategije za mlade FBiH te je isti trebao biti pred parlamentarcima početkom 2017. godine.

U skladu sa Zakonom o mladima Federacije Bosne i Hercegovine, odgovornost pružanja podrške mladima imaju sve razine vlasti u Federaciji, a općinske vlasti imaju obavezu samostalno osigurati minimum mjera i mehanizama na planu rada sa mladima i aktivnosti mladih.

Ovo je jasno precizirano u Članu 14. Zakona o mladima FBiH:

„Općinski, gradski i kantonalni organi vlasti dužni su samostalno osigurati minimum mjera na planu rada sa mladima i omladinskih aktivnosti, kao i mehanizme i kapacitete koji uključuju:

1. osiguranje prikladnog prostora za mlade, rad s mladima i omladinske aktivnosti, kao i osiguranje plaćanja troškova njegovog održavanja;
2. osiguranje budžetske stavke koja se tiče pitanja mladih, kao dijela ukupnog budžeta općine, grada ili kantona;
3. određivanje nadležne općinske, odnosno gradske službe za pitanja mladih;
4. osiguranje godišnjih grantova za projekte za mlade dodijeljujući ih putem javnog poziva s kriterijima, u skladu s evropskim principima u radu javnih uprava;
5. profesionalni razvoj i usavršavanje službenika/ce za mlade te jačanje kapaciteta svih onih koji se bave radom sa mladima i omladinskim aktivnostima;
6. osnivanje komisije za mlade pri općinskom vijeću kao stalnog radnog tijela, odnosno pri skupštini kantona koja će se u okviru svoje nadležnosti baviti pitanjima mladih, a u čijem radu će učestvovati predstavnici/ce općinskog, odnosno kantonalnog vijeća mladih;
7. uspostavljanje stručnog radnog tijela za izradu, ažuriranje i praćenje provođenja lokalnih i kantonalnih strategija prema mladima u čijem će radu učestvovati predstavnici/e vijeća mladih ili omladinskih udruženja;
8. istraživanje ili podršku istraživanju u cilju donošenja strategije prema mladima;
9. pružanje podrške radu gradskog vijeća mladih.“

Također, lokalni nivoi vlasti su u skladu sa Zakonom o mladima Federacije BiH obavezni da odrede osobu ili službenika/cu za pitanja mladih koji/a će obavljati zadatke propisane u navedenom Zakonu.

Grad Tuzla je u prethodnim godinama napravio značajne promjene kada je u pitanju implementacija obaveza iz Zakona o mladima FBIH i kreiranje omladinskih politika koje se tiču unapređenja uslova za angažman mladih i razvoj omladinskog sektora.

U 2016. godini je reorganizacijom administracije formirano Odjeljenje za sport, kulturu i pitanje mladih te je sistematizovano i popunjeno radno mjesto stručni saradnik za pitanja mladih. Takođe je formiran i Registar omladinskih udruženja, čime su stvoreni preduslovi za formiranje Vijeća mladih Grada Tuzla. U 2016 i 2017. godini kreirana je i, od strane Gradskog vijeća Tuzla, usvojena Strategija za mlade Grada Tuzla 2017. – 2026., izrađena na bazi istraživanja položaja mladih u Gradu Tuzla, a u čijem procesu izrade su učestvovale omladinske organizacije, stručna radna tijela i resorne institucije.

Strategija ima za cilj da pomogne ne samo relevantim javnim institucijama koje se bave i rade sa mladima u Tuzli, nego i aktivnim mladim ljudima, omladinskim organizacijama, omladinskim radnicima/ama i raznim NVO-ima da jasnije definišu projekte i aktivnosti za mlade, koji će biti u skladu sa iskazanim potrebama mladih u Tuzli.

Od 2017. godine u Budžetu Grada Tuzla nalazi se budžetska stavka „Grant za mlade“ kojim se finansiraju programi omladinskih organizacija, a od 2018. godine i budžetska stavka „Transfer za rad Vijeća mladih Grada Tuzla“.

Kao rezultat Inicijative Gradskog vijeća Tuzla iz 2015. godine, osnovana je Kancelarija za mlade, koja je u 2017. godini predata Vijeću mladih Grada Tuzla na upravljanje.

Vijeće mladih definisano je u poglavlju VIII, članovima 37., 38. I 39. Zakona o mladima FBIH gdje, između ostalog stoji da „Vijeće mladih ima obavezu djelovanja na jačanju uključenja mladih u društveni život zajednice i njihovom informiranju. Vijeće mladih ima pravo i obavezu da legitimno predstavlja i zastupa interese udruženja koja su ga osnovala na odgovarajućem nivou vlasti. Vijeće mladih bit će direktno uključeno u proces izrade i provođenja strategija prema mladima na odgovarajućem nivou sa ciljem doprinošenja usvajanju i provođenju politike prema mladima i programa djelovanja za mlade koji najviše odgovaraju potrebama i pitanjima mladih. Vijeće mladih bavit će se provođenjem zajedničkih projekata mladih u Federaciji te članstva i učešća, odnosno predstavljanja pitanja mladih na višem nivou i na međunarodnom planu. Vijeće mladih bavit će se i politikama koje se posredno dotiču mladih i koje utiču na opći razvoj i prosperitet te opću društvenu dobrobit, kao i svim ostalim pitanjima koja se posredno odnose na mlade. Vijeće mladih općine ili kantona ili Federacije u skladu sa stavom 2. ovog člana delegirat će svoje predstavnike u stručna radna tijela i komisije na odgovarajućem nivou vlasti.“

Vijeće mladih Grada Tuzla (VGMT) osnovano je u junu 2017. godine kao slobodna, dobrovoljna, vanstranačka, nevladina i neprofitna mreža omladinskih organizacija.

Vijeće mladih Grada Tuzla svojim osnivanjem postalo je krovno tijelo svih omladinskih udruženja koja su upisana u Registar omladinskih udruženja na području Grada Tuzla. Glavni ciljevi Vijeća jesu da poveća uključenost mladih u društveni i politički život zajednice, da pojača saradnju između članica Vijeća mladih Grada Tuzla i organa lokalne uprave, ali i da osigura saradnju sa drugim vijećima mladih na nivou Federacije BiH, dok članice (organizacije) Vijeća mladih trebaju uzeti aktivno učešće u izradi strateških dokumenata i programa iz oblasti rada sa mladima i omladinskog rada generalno.

Vijeće mladih čini 14 omladinskih organizacija i to: AkustikUm, , CET Platforma, KBS „Tuzla-Sinbra“, KUD „Pasci“, Odred izviđača „Krin“ Tuzla, Omladinski pokret Revolt, Omladinski resursni centar, Osmijeh za Osmijeh, Pozorište mladih Tuzle, Tuzlanski otvoreni centar, Udruženje građana „Ekosol“, Udruženje građana „Multi“, Udruženje „Mladi Tuzle“ Tuzla, US „Medicus“ Tuzla.

1. **STRATEŠKI PLAN VMGT U KONTEKSTU OMLADINSKOG SEKTORA**
   1. **Šta je strateški plan i njegova funkcija**

Strateško planiranje je proces određivanja dugoročnih ciljeva organizacije i utvrđivanja najboljih načina za ostvarivanje tih ciljeva.

Najčešće se strateški planira su situacijama kada organizacija tek započinje svoju djelatnost, okruženje u kojem djeluje se mijenja, kada se znatno poveća ili smanji broj djelatnika ili raspoloživi resursi, ili ako se pitamo imal li smisao ono što radimo.

Strateško planiranje obuhvata tri ključna pitanja

1. Gdje smo sada?
2. Gdje želimo ići?
3. Kako to ostvariti?

Strateško planiranje je sistematski način za razmatranje i osmišljavanje budućnost i proces koji ukazuje na pogodnosti i prepreke, određuje organizaciju u svjetlu budućih mogućnosti, pomaže u stavranju jakog tima, osigurava bolju raspodjelu sredstava, rukovodstvu organizacije daje usaglašene smjernice djelovanja, potiče proaktivno djelovanje i povećava djelotvornost organizacije.

Strateški dokument koji nastaje kao finalni proizvod strateškog planiranje je Strateški plan.

Strateški plan predstavlja integrirani skup strateških i operativnih ciljeva kao i aktivnosti koje su potrebne kako bi se u budućnosti ostvario željeni rezultat.

* 1. **Potreba za izradom Strateškog plana VMGT**

Osnivačka skupština Vijeća mladih grada Tuzla održana je u junu 2017. godine. Nakon administrativih procedura za osnivanje mreže i kratkog perioda programskog rada, stvorili su se uslovi za realizaciju strateškog planiranja.

Cilj izrade Strateškog plana Vijeća mladih Grada Tuzla je određivanje dugoročnih ciljeva organizacije i stvaranje održive strukture za pomoć u rješavanju problema i zadovoljavanju potreba mladih, a sve u cilju provođenja načela demokracije i promoviranju aktivnog učešća mladih u životu lokalne zajednice.

Očekivanja članica Vijeća mladih Grada Tuzla u odnosu na strateško planiranje su kreiranje Strateškog plana kao dokumenta koji će ponuditi jasne smjernice za dalji rad, što će utjecati na aktivnost i produktivnost članica. Vijeće mladih grada Tuzla treba predstavljati umrežen i jak tim koji je kreator inicijativa i politika za mlade, te pozitivnih promjena kojima će se stvoriti prilike za razvoj i djelovanje mladih u različitim oblastima i tako poboljšati kvalitet njihovog života u lokalnoj zajednici.

Strateški plan Vijeća mladih Grada Tuzla ima jasnu strukturu i strateške odrednice za implementaciju aktivnosti i ciljeva koji odgovaraju očekivanjima članica, ali i potrebama mladih u zajednici.

1. **ANALIZA POLOŽAJA MLADIH  I OMLADINSKOG SEKTORA GRADA TUZLA**
   1. **Ključne oblasti djelovanja mladih**

U skladu sa istraživanjem položaja mladih u Gradu Tuzla iz 2016. godine, analizirano je osam ključnih dimenzija koje igraju najveću ulogu u ponašanju mladih osoba starosne dobi između 15-29 godina, a odnose se na sljedeće dimenzije: stavovi i položaj mladih u pogledu obrazovanja, položaja na tržištu rada, zdravstveni položaj mladih, socijalni položaj, učešće u javnom životu mladih, mobilnost, zatim informisanje, te ponašanje mladih u njihovom slobodnom vremenu.

Tako su u Strategiji za mlade Grada Tuzla 2017-2026 definisane su sledeće ključne oblasti djelovanja mladih:

1. Obrazovanje
2. Zapošljavanje i poduzetništvo
3. Zdravlje, zdravstvena i socijalna zaštita i socijalna uključenost
4. Mobilnost i stambeno zbrinjavanje
5. Aktivno uključivanje mladih, slobodno vrijeme mladih, informisanje i mobilnost

Lokalna zajednica je ta čiji je dugoročan interes u tome da populaciji mladih osoba osigura kvalitetne uslove jer su upravo mladi ti koji trebaju osigurati dugoročni održivi razvoj. Problemi mladih trebaju biti osnovni razlog da lokalna uprava „na odgovarajući način uzme učešća u planiranju i donošenju odluka“ (Evropska povelja o lokalnoj samoupravi) jer se radi o oblasti koja je se direktno tiče.

Vijeće mladih Grada Tuzla je opredijeljeno da bude dio te institucionalne podrške.

* 1. **Pregled stanja omladinskog sektora na području Grada Tuzla**

Zahvaljujući usvojenom Zakonu o mladima FBiH stvorile su se osnovne pretpostavke za stvaranje ambijenta koji bi osigurao podršku mladima i omladinskim udruženjima.

Najveća odgovornost leži na institucijama vlasti koje, iako podržavaju neke omladinske organizacije i omladinske aktivnosti, nemaju jasno struktuiran proces u kojem dodjeljena sredstva zaista odgovaraju na probleme i potrebe mladih. Takođe, institucije za mlade nemaju dovoljno finansija iz budžeta vlasti, te ne mogu ponuditi veliki broj vanškolskih i fakultativnih aktivnosti i projekata za djecu i mlade. U ovom slučaju mladima ostaje da se oslone na povremene i nestabilne, ali veoma dobre aktivnosti i ponude koje dolaze iz organizacija civilnog društva, ali najčešće finansiranih od stranih donatora. Time dobivamo situaciju da organizacije civilnog društva ne mogu svoje aktivnosti i projekte dugoročno održati i unaprijeđivati, jer nisu dovoljno podržani od strane lokalne zajednice, tako da se aktivnosti i projekti često preklapaju, te se često osjeća i rivalitet, u borbi za preživljavanje i opstanak aktivnosti za mlade.

Osiguranjem ljudskih, finansijskih i infrestrukturnih resursa, te usvajanjem Strategije za mlade 2017-2016. Grad Tuzla je stvorio uslove u kojim se omladinski sektor može uspiješno razvijati i ravnopravno uključiti u kreiranje i implementaciju omladinskih politika, koje odgovaraju potrebama mladih.

Vijeće mladih Grada Tuzla u tom procesu ima ključnu ulogu, jer je preuzelo ulogu lidera među 14 omladinskih organizacija koje trenutno egzistiraju u Tuzli i nude raznovrsne programe podrške mladima.

* 1. **Procjena kapaciteta omladinskih organizacija (fact sheet)**

Kako bi imale/i jasan pregled kapaciteta Vijeća mladih Grada Tuzla, kao mrežne organizacije, neophodno je analizirati kapacitete njenih članica koje imaju ravnopravnu ulogu u razvoju mreže.

SWOT analiza sagledava snage i slabosti, vanjske prilike i prijetnje sa kojima se suočava organizacija.

U tabelema je dat pregled kapaciteta pojedinačnih organizacija članica VGMT.

1. AKUSTIKUM

|  |  |
| --- | --- |
| SNAGE | SLABOSTI |
| * Kontinuirano promovisanje BH kulturne baštine * Veliki broj članova * Entuzijazam i volja pojedinaca u organizaciji * Rad sa različitim grupama mladih * Postojanje energije među članovima/icama * Originalnost * Zajedništvo * Kontinuirano razvijanje vještina | * Loš marketing * Ovisni o jednoj osobi u organizaciji (Lider) * Interes pojedinaca * Motivisanje članstva |
| MOGUĆNOSTI | PRIJETNJE |
| * Obrazovanje djece * Sticanje novih vještina * Partnerstvo sa stranim i sličnim organizacijama | * Manjak fondova za kulturu |

2. EKOSOL

|  |  |
| --- | --- |
| SNAGE | SLABOSTI |
| * Zalaganje za smanjenje zagađenosti * Povećano korištenje obnovljivih izvora energije u domaćinstvima i industriji * Sprovođenje projekata u ruralnim dijelovima * Promovisanje Tuzle kao Eko-Turističkog grada * Edukacija mladih na polju tehnologije i aktuelnih tehnoloških dostignuća * Tehnicke spospobnosti članova | * Nedostatak adekvatnog prostora * Loša promocija * Nemogućnost pristupa velikom broju nove tehnologije * Mali broj aktivnih članova * Izvor finansiranja |
| MOGUĆNOSTI | PRIJETNJE |
| * Šansa za stvaranje održivog biznisa * Sve veće korištenje obnovljivih izvora energije * Stvaranje partnerstava sa drugim organizacijama u implementaciji raznih projekata gdje je potrebna tehnička izvodivost | * Ne imformisanost o obnovljivim izvorima energije * Ne povjerenje u obnovljive izvore energije * Stav politike |

3. MEDICUS

|  |  |
| --- | --- |
| SNAGE | SLABOSTI |
| * Veliki broj članova * Saradnja sa institucijama visokog obrazovajna * Saradnja sa zdravstvenim institucijama (lokalnim i regionalnim) * Dugoročno postojanje i izgrađen lokalni brend * Stalni prostor * Članovi Vijeća mladih Grada Tuzla | * Mali broj aktivnih članova * Opterećen menadžment * Slaba međusobna komunikacija * Neredovan izvor finansiranja * Nemotivisanost članova |
| MOGUĆNOSTI | PRIJETNJE |
| * Umrežavanje studenata medicine iz BiH i Europe * Dodatne edukacije za članove kao i druge studente Promocija zdravih navika i zdravog načina života * Razvoj politike javnog zdravstva | * „Zatucanost“ populacije o osnovnim postulatima medicine i vođenja zdravog načina života * Negativan rivalitet sa drugim srodnim udruženjima * Individualni interesi |

4. OMLADINSKI POKRET REVOLT

|  |  |
| --- | --- |
| SNAGE | SLABOSTI |
| * Jedina ljevičarska, aktivistička organizacija na području Sjeveroistočne Bosne * Dosljednost u djelovanju, integritet i reputacija (13 godina postojanja) * Politički aktivizam usmjeren mladima i njihovom osnaživanju * Stabilan ti i jasna podjela zadataka * Tehnički resursi * Finansijski resursi | * Jedan aktivista/aktivistkinja ima više obaveza i "ključnih funkcija" * Liderske vještine, politički odnosi, organizacijski menadžement * Loša vidljivost u smislu manjeg promoviranja zbog vrijednosti organizacije * Ne koristimo dovoljno kontakte * Gender (odnos muškaraca i žena u timu nije jednak) * Uključivanje "kvazi" aktivista zbog ličnih ciljeva |
| MOGUĆNOSTI | PRIJETNJE |
| * Dnevno-politički problemi * UNTZ * Seminari i aktivnosti drugih organizacija u koje se možemo uključiti * Mogućnost apliciranja na grantove * Korištenje tehnologije * Izbori 2018 | * Apatija, pasivnost, nezainteresovanost mladih ljudi * Manipulacija (zbog nezaposlenosti, siromaštva, neinformisanosti) * Individualni interesi * Odlazak mladih iz države |

5. OSMIJEH ZA OSMIJEH

|  |  |
| --- | --- |
| SNAGE | SLABOSTI |
| * Kontinuiran rad sa mldim ljudima u Tuzli * Saglasnost za rad u škoalama (MONKiS) * Osmišljen program za mlade „Liderska akademija“ * Postojanje kancelarije organizacije i prostora za mlade * Trening kuća za mlade „Labirint“ * Prepoznatljivost u zajednici * Dobri odnosi sa medijima * Izgrađeno povjerenje na relaciji roditelji-menadžment * Dobra saradnja sa Gradskom upravom | * Nepostojanje sistema za zadržavanje ljudi * Nepostojanje internih pravilnika i kodeksa * Nepotpuno iskorištavanje dostupnih resursa * Nedostatak individualne odgovornosti * Ne tragamo dovoljno za novcem * Bježanje mladih ljudi od odgovornosti u OzO-u * Odlazak razočaranih mladih ljudi iz organizacije |
| MOGUĆNOSTI | PRIJETNJE |
| * Saradnja sa World Vision i Save the children * Povoljni zakonski okviri (Zakon o mladima i volontiranju) * Apliciranje donatorima * Saradnja sa biznisima * Bolje iskorištavanje pojedinaca * Osmišljavanje atraktivnijeg i inovativnijeg sadržaja za mlade ljude * Iskorištavanje javnih površina (za okupljanje mladih) * Tehnološko obrazovanje mladih | * Površna implementacija projekata * Manje finansiranja malih organizacija od donatora * Kvaziaktivisti/Ublehe |

6. TUZLANSKI OTVORENI CENTAR

|  |  |
| --- | --- |
| SNAGE | SLABOSTI |
| * Jedina organizacija na području sjeverno-istočne BiH, koja se bavi LGBTI pitanjima; * Dobra komunikacija sa korisnicima/ama; * Pristup raznim resursima; * Pružamo siguran prostor; * Dobri partnerski odnosi sa drugim NVO; * Prepoznatljiv imidž * Efikasna podijela u timu; * Organizacija je izuzetno vidljiva i prepoznatljiva; * Prisutnost u javnom prostoru i instituacijama obrazovanja; * Roditelji, koji su jedni od korisnika/ca. | * Nedostatak kapaciteta; * Nedostatak vještina; * Nedostatak prostora za rad. |
| MOGUĆNOSTI | PRIJETNJE |
| * Aktivniji rad na polju rodne ravnopravnosti; * Postojanje strategije za mlade; * Razni fondovi; * Mogućnost dobijanja vlastitog prostora; * Rad na poboljšanju položaja LGBTI osoba u našem gradu; * Sklapljanje partnerskih odnosa sa institucijama vlasti; * Vijeće mladih Grada Tuzle | * Vrlo promjenjiva politička klima; * BiH mentalitet; * Vidljivost; * Povlačenje donatora; |

7. UDRUŽENJE MLADIH TUZLA I POZORIŠTE MLADIH TUZLA

|  |  |
| --- | --- |
| SNAGE | SLABOSTI |
| * Preko 4500 edukovanih polaznika * Tim od 20 edukovanih stručnjaka za dramsko-pedagoški rad * 40 socijalno angažovanih predstava * Više od 250 aktivnih članova * Više od 50 nagrada na festivalima * Saglasnost i preporuka od Pedagoškog zavoda i MONKS * Partnerstvo sa Vive ženama; projekat „Djevojčice i dječaci glasno protiv rodno zasnovanog nasilja“kojifinansira Evropska unija * Pokretači internacionalnog festivala Bina mira | * Veći broj ženskih od muških članova * Nepostojanje adekvatnih prostornih kapaciteta * Preangažovanost lidera i saradnika * Odustajanje polaznika u toku procesa * Nedovoljno promovisanje cjelokupnog procesa rada |
| MOGUĆNOSTI | PRIJETNJE |
| * Uspostavljanje saradnje sa drugim omladinskim organizacijama * Mogućnost pokretanja novih studija iz različitih interesnih sfera * Mogućnost brendiranja * Edukacije lidera i saradnika | * Nezainteresovanost mladih * Smanjenje plata i ekonomska situacija * Smanjenje budžeta predodređenog za projekte omladinske organizacije * Stereotipi * Nepostojanje grantova za projekte mladih |

* 1. **SWOT analiza Vijeća mladih Grada Tuzla**

SWOT analiza Vijeća mladih Grada Tuzla urađena je na bazi zajedničke analize organizacija članica o internim snagama i prilikama, te vanjskim mogućnostima i prijetnjama sa kojima se suočava.

SWOT analiza je izvrstan temelj za definisanje strateških fokusa, odrednica i ciljeva.

|  |  |
| --- | --- |
| SNAGE | SLABOSTI |
| * Brojnost (14 udruženja) / ljudski resursi * Različitost organizacija (polja djelovanja) * Kancelarija za mlade (35m2) * Budžet * Članica VMTK * Saradnja sa VMFBiH * Individiualno jaki i edukovani pojedinci iz različitih oblasti * Prepoznatljivost i podrška u GU Tuzla * Partnerstva * Siguran prostor * Prostor za rad * Podrška aktivnosti članova/ica * Članarina? * Mrežna organizacija * Dugogodišnje iskustvo u radu članica * Kreativnost u radu | * Nepostojanje dokumenata interne kontrole * (pravilnici, procedure...) * Nema podjele uloga i odgovornosti u UO * Loša komunikacija * Neaktivnost svih članica * Članice se ne poznaju dovoljno * Loša vidljivost u javnosti * Nedovoljno prihoda * Nedostatak aktivnosti * Nepostojanje saradnje sa ostalim VM u BiH |
| MOGUĆNOSTI | PRIJETNJE |
| * Strategija za mlade 2017 – 2026 * Grantovi i sponzorstva * Zakon o mladima FBiH * Zakon o volontiranju FBiH * Uticanje na politike mladih * Edukacija i angažman mladih * Predstavnitvo na federalnom nivu * Nova partnerstva * Mediji * web portal * Službenica za mlade GU Tuzla | * Nezastupljenost u Komsiji za mlade, obrazovanje i sport GV Tuzla * Nestabilna politička klima * Smanjenje budžeta za mlade * Pojedinačni interesi/“Kvazi aktiviti/kinje” i “ubleh” * Bh mentalitet * Odlazak mladih * Gašenje vijeća * Uključenje fiktivnih udruženja * Sukob interesa |

* 1. **Strateški izazovi**

Strateške fokuse definiramo kao ključna pitanja za razvoj organizacije

Na bazi analize slabosti, definisana su četiri strateška fokusa Vijeća mladih Grada Tuzla, i to:

1. Jačanje internih kapaciteta
2. Osigurati finansijsku održivost
3. Jačanje omladinskog sektora
4. Povećati vidljivost u javnosti
5. **STRATEŠKE ODREDNICE**
   1. **Vizija**

*Sa aspekta korisnika*

Svaka mlada osoba na području Tuzle, je osnažena, društveno angažovana i ravnopravno uključena u procese donošenja odluka, te svjesna svoje odgovornosti prema razvoju društva.

*Sa aspekta zajednice*

Tuzla je zajednica jednakih šansi, te sigurno i inkluzivno okruženje u kojem se vrednuje i ulaže u potencijale mladih osoba kao najvažnijeg resursa društva.

*Sa aspekta organizacije*

Mladi nam vjeruju.

* 1. **Misija**

Vijeće mladih Grada Tuzla je funkcionalna mrežna organizacija koja pruža podršku, mogućnosti i

nova znanja omladinskim organizacijama i mladima, umrežava i razvija međusektoralna partnerstva, sistemski brine o mladima, te kreira i osigurava implementaciju omladinskih politika.

* 1. **Vrijednosti**

Ravnopravnost - pojašnjenje

Pravednost - pojašnjenje

Solidarnost - pojašnjenje

Inkluzivnost - pojašenjenje

Odgovornost - pojašenjenje

Povjerenje – pojašnjenje

Dosljednost - pojašnjenje

* 1. **Strateški ciljevi**

Strateški ciljevi su sveobuhvatna izjava o tome što organizacija nastoji postići u narednih 3-5 godina. Usklađeni su sa strateškim fokusima organizacije, usmjereni na najvažnije učinke, poboljšanja ili rezultate, a po svojoj su prirodi mjerljivi.

VMGT će u toku implementacije Starteškog plana raditi na ispunjenju sledećih cilljeva:

Strateški cilj 1: Koordinisanim djelovanjem unaprijediti međusobnu saradnju članica VMGT i uspostaviti sistem za transparentniji proces upravljanja i donošenja odluka

Strateški cilj 2: Različitim metodama i kreativnim pristupima namicanja sredstava osigurati finansijsku održivost i razvoj VMGT

Strateški cilj 3: Prilagoditi i implementirati programske sadržaje potrebama mladih, omladinskih organizacija i organizacija civilnog društva

Strateški cilj 4: Koristeći različite komunikacijske alate obezbjediti vidljivost VMGT u široj javnosti i omogućiti dostupnost informacija mladima na području grada Tuzla.

* 1. **Definicija korisnika**

Korisnička grupa Vijeća mladih Grada Tuzla su svi mladi uzrasta od 15 do 30 godina koji žive ili

žele da žive na području grada Tuzla, bez obzira na spolnu, nacionalnu, vjersku, rasnu i drugu pripadnost, socijalni status i psihofizičke sposobnosti ili potrebe, seksualnu orjentaciju i rodni identitet.

Posebna ciljana grupa su omladinske organizacije i neformalne omladinske grupe, sa posebnim fokusom na rubna mjesta.

**Kategorije korisnika/ca**

Specifične kategorije korisnika

* Mladi u odgojno-obrazovnom procesu (korisnici formalnog i neformalnog obrazovanja)
* Aktivisti, lideri i članovi formalnih i neformalnih omladinskih organizacija/grupa i pokreta
* Nezaposlene mlade osobe
* Mladi samostalni poduzetnici
* Marginalizirane grupe (mladi bez roditeljskog staranja, osobe sa poteškoćama u psihičkom i

tjelesnom razvoju, osobe sa invaliditetom, etničke manjine, mladi sa poremećajem u ponaašanju, žrtve nasilja, mladi sa hroničnim i rijetkim oboljenjima, mladi isključeni iz obrazovnog sistema, mladi iz socijalno ugroženih i materijalno neobezbjeđenih porodica, mladi u sukobu sa zakonom, LGBTI populacija mladih)

* Mladi sa neriješenim stambenim pitanjem
* Nadarene i izrazito talentovane mlade osobe
* Mladi u ruralnim zajednicama

Indirektne korisničke grupe

1. Organizacije civilnog društva
2. Mediji
3. Obrazovne ustanove
4. Zdravstvene ustanove
5. Privredni subjekti
6. Kulturne, umjetničke i sportske ustanove
7. Ustanove socijalne zaštite
8. Institucije gradske, kantonalne i federalne vlasti
   1. **Strateški akcioni plan (tabela koja sadrži mjera, indikator, aktivnosti, vrijeme realizacije, nosioc, resursi i izvori finansiranja)**

|  |  |  |  |  |  |
| --- | --- | --- | --- | --- | --- |
| **Strateški cilj #1 Koordinisanim djelovanjem unaprijediti međusobnu saradnju članica VMGT i uspostaviti sistem za transparentniji proces upravljanja i donošenja odluka;** | | | | | |
| **Mjera** | **Indikator** | **Aktivnosti** | **Vrijeme realizacije** | **Nosioci aktivnosti** | **Potrebni rerursi za period od 2 godine** |
| ***Kreiranje i usvajanje dokumenata upravljanja i interne kontrole*** | Usvojen Strateški plan za razvoj VMGT  Formiran tim za izradu dokumenata upravljanja i interne kontrole  Pripremljeni dokumenti (Kodeks ponašanja, Poslovnik o radu UO, Poslovnik o radu skupštine, Pravilnik o članstvu, Pravilnik o finansijskom poslovanju; Pravilnik o nagrađivanju; Smjernice o saradnji između članica VMGT)  Članovi UO su upoznati sa izrađenim dokumentima.  Upravljačke strukture organizacija mladih su upoznate sa izrađenim dokumentima  Usvojeni dokumenti upravljanja i interne kontrole VMGT | Usvajanje Strateškog plana 2018.-2022.  Formiranje tima (radne grupe) za izradu dokumenata upravljanja i interne kontrole  Radni sastanci izrada prijedloga dokumenata upravljanja i interne kontrole VMGT  Prezentacija dokumenata upravljanja i interne kontrole UO VMGT  Usvajanje dokumenata upravljanja i interne kontrole UO VMGT | April 2018.  April 2018.  April – Jun 2018.  Juli 2018.  Septembar 2018. | UO VMGT  UO VMGT  Predstavnici organizacija članica VMGT  Predstavnici tima za izradu dokumenata  UO VMGT  Upravljačke strukture  UO VMGT | 0 KM  0 KM  0 KM  0 KM |
| ***Podjela uloga i odgovornosti unutar VMGT efikasno raspodijeljene (timovi)*** | Kreirani su timovi za razvijanje VMGT (Tim za namicanje sredstava, Tim za PR, Tim za organizaciju događaja, Tim za razvoj kapaciteta članica)  Svi članovi organizacija članica VMGT su upoznati sa prilikom za članstvo unutar tima  Imenovani su timovi  Organozovan je radni sastanak i kreiran je plan djelovanja za timove  Na godišnjem nivou organizovana su 4 sastanka po timu | Donešenje odluke o imenovanju timova i njihovih zadataka.  Jasno definisati odgovornosti timova, sa ulogama članova.  Sprovesti interni oglas među članicama VMGT o popunjavanju članstva unutar timova  Donošenje odluke o imenovanju članova timova  Organizovanje radnog sastanka sa svim timovima te kreiranje plana djelovanja  Redovni sastanci timova | April 2018.  Maj 2018.  Juli – August 2018.  Septembar 2018.  Oktobar 2018.  2018.-2019. | Upravni odbor VMGT  Upravni odbor VMGT  Upravni odbor VMGT  Upravni odbor VMGT  Upravni odbor VMGT  Predsjednik/ca UO  Voditelji timova | 0 KM  0 KM  0 KM  0 KM  0 KM  0 KM |
| ***Unaprijeđivanje komunikacije i partnerskih odnosa unutar VMGT*** | Održane ukupno 3 radionice godišnje  Održana 2 godišnje neformalna druženja za sve članove VMGT  Napisano minimalno 2 zajednička projekta na godišnjem nivou  Kontinuirano učešće u aktivnostima drugih organizacija | Održati radionice na teme (npr. Aktivno slušanje; Timski rad; Prezentacijske vještine)  Organizovati neformalna druženja za razvijanje timskog duha  Pisanje i realizacija zajedničkih projekata  Pružiti podršku projektima drugih članica VMGT | 2018.-2019.  2018.-2019.  2018.-2019.  2018.-2019. | UO VMGT  UO VMGT  UO VMGT  Članice VMGT  UO VMGT  Članice VMGT | 2 godine x 3 godišnje x 30 KM = 180 KM  2 godine x 2 godišnje x 300 KM = 1200 KM  0 KM  0 KM |

|  |  |  |  |  |  |
| --- | --- | --- | --- | --- | --- |
| **Strateški cilj #2 Različitim metodama i kreativnim pristupima namicanja sredstava osigurati finansijsku održivost i razvoj VMGT;** | | | | | |
| **Mjera** | **Indikator** | **Aktivnosti** | **Vrijeme realizacije** | **Nosioci aktivnosti** | **Potrebni rerursi za period od 2 godine** |
| **Jačanje znanja i vještina članova UO o namicanju sredstava i praktična primjena stečenih znanja**  **Uspostavljanje saradnje sa poslovnim sektorom za stvaranje samoodrživosti omladinskog sektora** | Organizovan dvodnevni trening za pisanje projektnih prijedloga  Pripremljene i aplicirane 4 projektne ideje  Osmišljena je promotivna kampanja za namicanje sredstava  Sprovedena je kampanja  Animirano je 20 kompanija (javnih i privatnih)  Namaknuto je 10 % vrijednosti godišnjeg budžeta VMGT    Kreiran je registar kompanija  Kreirana je VMGT CARD  Mladi članovu omladinskih organizacija ostvaruju popust u kompanijama  Potpisani su dugoročni ili kraktoročni sporazumi sa identifikovanim kompanijama | Organizovati dvodnevni treninga za pripremu projektnih prijedloga  Pripremiti 4 projektna prijedloga i aplicirati ih na različite organizacije, fondacije ili donatore  Osmisliti i sprovesti kampanju za namicanje sredstava za jačanje omladinskog sektora  Kreirati popis kompanija sa područja Grada Tuzla sa kojima bi se mogla uspostaviti korporativna saradnja  Osmisliti princip po osnovu kojeg će kompanije želiti saradnju sa VMGT  Uspostaviti saradnju sa kompanijama sa područja Grada Tuzla | Juni 2018.  2018.-2019.  2019.  Dec 2018.  Jan 2019.  Mart 2019. | UO VMGT  UO VMGT  Tim za namicanje sredstava  UO VMGT  Tim za namicanje sredstava  UO VMGT  Tim za namicanje sredstava  UO VMGT  Tim za namicanje sredstava  UO VMGT  Tim za namicanje sredstava | 400 KM  0 KM  4000 KM  0 KM  1000 KM  0 KM |

|  |  |  |  |  |  |
| --- | --- | --- | --- | --- | --- |
| **Strateški cilj #3 Prilagoditi i implementirati programske sadržaje potrebama mladih, omladinskih organizacija i organizacija civilnog društva;** | | | | | |
| **Mjera** | **Indikator** | **Aktivnosti** | **Vrijeme realizacije** | **Nosioci aktivnosti** | **Potrebni rerursi za period od 2 godine** |
| **Osiguravanje dostupne baze podataka iz oblasti formalnog i neformalnog obrazovanja, zapošljavanja, zdravstva i socijalne zaštite.** | Sprovedeo je istraživanje  Kreiran je izvještaj sa relevantnim informacijama za mlade  Uspostavljen je integrisani portal za mlade i mobilna aplikacija  Organozovano je najmanje 25 javnih prezentacija portala za mlade u srednjim, osnovnim školama i fakultetima  Svaka dva mjeseca ažurirati informacije koje su relevantne za mlade u službama / organizacijama koje rade sa mladima. | Iskoristiti postojeće istraživanje položaja mladih i sprovesti dodatno a koje se tiče oblasti djelovanja mladih definisanih Strategijom za mlade  Prikupiti relevantne informacije za mlade (mapa grada, mapiranje udruženja, organizacija, ustanova, kafića, klubova, najava događaja … )  Kreirati i ažurirati integrisanu on line platformu i mobilnu aplikaciju sa relevantnim informacijama za mlade (mapa grada, mapiranje udruženja, organizacija, ustanova, kafića, klubova, najava događaja … )  Organizovati on line i off line promocije integrisane platforme za mlade  Kontinuirano informisati mlade o programima cjeloživotnog obrazovanja putem integrisane platforme i službi/organizacija koje rade sa mladima (Službenik za mlade Grada Tuzla, Zavod za zapošljavnje, Centar za socijalni rad, Vijeće mladih) | Septembar 2018.  Dec 2018.  Februar 2019.  April 2019.  2019. | UO VMGT  UO VMGT  UO VMGT  Predstavnici organizacija članica VMGT  UO VMGT  Članive VM  UO VMGT  Članice VM | 150 KM  0 KM  5000 KM  250 KM  0 KM |

|  |  |  |  |  |  |
| --- | --- | --- | --- | --- | --- |
| **Strateški cilj #4 Koristeći različite komunikacijske alate obezbjediti vidljivost VMGT u široj javnosti i omogućiti dostupnost informacija mladima na području grada Tuzla.;** | | | | | |
| **Mjera** | **Indikator** | **Aktivnosti** | **Vrijeme realizacije** | **Nosioci aktivnosti** | **Potrebni rerursi za period od 2 godine** |
| **Sprovođenje redovne, kontinuirane, svrsishodne i relevantne komunikacije sa mladima i svim relevantnim organizacijama, ustanovama i institucijama koji se bave pitanjima mladih** | Na sedmičnoj bazi se ažuriraju informacije  Kreiran je plan tematskih emisija  Potpisaniu su memorandumi ili sporazumi o saradnji  Objavljen je javni poziv za mlade  Realizovana je jednodnevna obuka za najmanje 5 mladih osoba  Na sedmičnom nivou se sprovode emisije za mlade na minimalno 2 medija | Redovno ažuriranje sadržajima integrisane platforme za mlade i društvenih mreža  Kreiranje plana tematskih radio i tv emisije za mlade  Uspostavljanje dugoročne saradnje sa radio i tv kućama, kao i portalima o emitovanju emisija za mlade  Objava javnog poziva za mlade zainteresovane za uređivanje i vođenje emisija.  Obuka za prijavljene  Sprovođenje TV i radio emisija za mlade | 2019.  Juni 2018.  Juli 2018.  Septembar 2018.  Oktobar 2018.  2018/2019. | UO VMGT  UO VMGT  Tim za PR  Članice VM  UO VMGT  UO VMGT  UO VMGT  Članive VM  Tim za PR  UO VMGT  Članice VM  Tim za PR  Mladi | 0 KM  0 KM  0 KM  0 KM  250 KM  0 KM |

1. **PRAĆENJE REALIZACIJE STRATEŠKOG PLANA**

Realizacija Strateškog plana Vijeća mladih Grada Tuzla će se pratiti nakon donošenja Plana monitoringa, u što će biti uključeni svi akteri koji su radili na izradi Strateškog plana.

Osnova monitoring plana je formiranje grupe za praćenje koja će, na bazi postavljenih ciljeva, pratiti proces i na godišnjoj osnovi izvještavati o stepenu realizacije Strateškog plana.